Ericu950/Stoicheia-meter-silver huggingface dataset:
ὁ δὲ τὴν ἐπιστολὴν σιωπῇ προτείνας ἀρξαμένην λύειν καὶ ἀναγινώσκειν περιβαλὼν κατεφίλησε .
ταῦτα μὲν οὖν ὀλίγα πολλῶν ὄντων ἕνεκα δείγματος ἐξενηνόχαμεν .
ἐκ δὲ Ἰβηρίας ἐπανιόντι Καίσαρι πάντες μὲν οἱ πρῶτοι πολλῶν ἡμερῶν ὁδὸν ἀπήντων , ἐτιμήθη δὲ Ἀντώνιος ἐκπρεπῶς ὑπ αὐτοῦ .
κομιζόμενος γὰρ ἐπὶ ζεύγους διὰ τῆς Ἰταλίας Ἀντώνιον εἶχε μεθ ἑαυτοῦ συνοχούμενον , ὄπισθεν δὲ Βροῦτον Ἀλβῖνον καὶ τὸν τῆς ἀδελφιδῆς υἱὸν Ὀκταουϊανόν , ὃς μετὰ ταῦτα Καῖσαρ ὠνομάσθη καὶ Ῥωμαίων ἦρξε πλεῖστον χρόνον 0 .
ἐπεὶ δὲ τὸ πέμπτον ἀπεδείχθη Καῖσαρ ὕπατος , προσείλετο μὲν εὐθὺς συνάρχοντα τὸν Ἀντώνιον , ἐβούλετο δὲ τὴν ἀρχὴν ἀπειπάμενος Δολοβέλλᾳ παρεγγυῆσαι ·
καὶ τοῦτο πρὸς τὴν σύγκλητον ἐξήνεγκεν .
ἀντωνίου δὲ τραχέως ἀντιπεσόντος καὶ πολλὰ μὲν εἰπόντος κακὰ Δολοβέλλαν , οὐκ ἐλάττονα δὲ ἀκούσαντος , τότε μὲν αἰσχυνθεὶς τὴν ἀκοσμίαν ὁ Καῖσαρ ἀπηλλάγη .
μετὰ δὲ ταῦτα προελθὼν ἀναγορεῦσαι τὸν Δολοβέλλαν , Ἀντωνίου τοὺς οἰωνοὺς ἐναντιοῦσθαι βοῶντος , εἶξε καὶ προήκατο Δολοβέλλαν ἀχθόμενον .
ἐδόκει δὲ κ ᾀκεῖνον οὐδὲν ἧττον τοῦ Ἀντωνίου βδελύττεσθαι .
λέγεται γὰρ ὡς , ἀμφοτέρους τινὸς ὁμοῦ διαβάλλοντος πρὸς αὐτόν , εἴποι , μὴ δεδιέναι τοὺς παχεῖς τούτους καὶ κομήτας , ἀλλὰ τοὺς ὠχροὺς καὶ λεπτοὺς ἐκείνους , Βροῦτον καὶ Κάσσιον ἀποδεικνύμενος , ὑφ ὧν ἔμελλεν ἐπιβουλευθεὶς ἀναιρεῖσθαι .
κ ἀκείνοις δὲ τὴν εὐπρεπεστάτην πρόφασιν ἄκων παρεσχεν Ἀντώνιος .
ἦν μὲν γὰρ ἡ τῶν Λυκαίων ἑορτὴ Ῥωμαίοις , ἣν Λουπερκάλια καλοῦσι , Καῖσαρ δὲ κεκοσμημένος ἐσθῆτι θριαμβικῇ καὶ καθήμενος ὑπὲρ βήματος ἐν ἀγορᾷ τοὺς διαθέοντας ἐθεᾶτο ·
διαθέουσι δὲ τῶν εὐγενῶν νέοι πολλοὶ καὶ τῶν ἀρχόντων , ἀληλιμμένοι λίπα , σκύτεσι λασίοις καθικνούμενοι μετὰ παιδιᾶς τῶν ἐντυγχανόντων .
ἐν τούτοις ὁ Ἀντώνιος διαθέων τὰ μὲν πάτρια χαίρειν εἴασε , διάδημα δὲ δάφνης στεφάνῳ περιελίξας προσέδραμε τῷ βήματι , καὶ συνεξαρθεὶς ὑπὸ τῶν συνθεόντων ἐπέθηκε τῇ κεφαλῇ τοῦ Καίσαρος , ὡς δὴ βασιλεύειν αὐτῷ προσῆκον .
ἐκείνου δὲ θρυπτομένου καὶ διακλίνοντος ἡσθεὶς ὁ δῆμος ἀνεκρότησε ·
καὶ πάλιν ὁ Ἀντώνιος ἐπῆγε , καὶ πάλιν ἐκεῖνος ἀπετρίβετο .
καὶ πολὺν χρόνον οὕτω διαμαχομένων Ἀντωνίῳ μὲν ὀλίγοι τῶν φίλων βιαζομένῳ , Καίσαρι δὲ ἀρνουμένῳ πᾶς ὁ δῆμος ἐπεκρότει μετὰ βοῆς ·
ὃ καὶ θαυμαστὸν ἦν , ὅτι τοῖς ἔργοις τὰ τῶν βασιλευομένων ὑπομένοντες τ οὔνομα τοῦ βασιλέως ὡς κατάλυσιν τῆς ἐλευθερίας ἔφευγον 0 .
ἀνέστη μὲν οὖν ὁ Καῖσαρ ἀχθεσθεὶς ἀπὸ τοῦ βήματος , καὶ τὸ ἱμάτιον ἀπάγων ἀπὸ τοῦ τραχήλου τῷ βουλομένῳ παρέχειν τὴν σφαγὴν ἐβόα .
τὸν δὲ στέφανον ἑνὶ τῶν ἀνδριάντων αὐτοῦ περιτεθέντα δήμαρχοί τινες κατέσπασαν , οὓς ὁ δῆμος εὐφημῶν μετὰ κρότου παρείπετο , Καῖσαρ δὲ τῆς ἀρχῆς ἀπέστησεν .
ταῦτα τοὺς περὶ Βροῦτον καὶ Κάσσιον ἐπέρρωσε ·
καὶ τῶν φίλων τοὺς πιστοὺς καταλέγοντες ἐπὶ τὴν πρᾶξιν ἐσκέπτοντο περὶ Ἀντωνίου .
τῶν δὲ ἄλλων προσιεμένων τὸν ἄνδρα Τρεβώνιος ἀντεῖπεν ·
ἔφη γὰρ ὑφ ὃν χρόνον ἀπήντων ἐξ Ἰβηρίας ἐπανιόντι Καίσαρι , τοῦ Ἀντωνίου συσκηνοῦντος αὐτῷ καὶ συνοδεύοντος , ἅψασθαι τῆς γνώμης ἀτρέμα πως καὶ μετ εὐλαβείας , τὸν δὲ νοῆσαι μέν , οὐ δέξασθαι δὲ τὴν πεῖραν , οὐ μὴν οὐ δὲ πρὸς Καίσαρα κατειπεῖν , ἀλλὰ πιστῶς κατασιωπῆσαι τὸν λόγον .
ἐκ τούτου πάλιν ἐβουλεύοντο Καίσαρα κτείναντες ἐπισφάττειν Ἀντώνιον ·
ἐκώλυσε δὲ Βροῦτος , ἀξιῶν τὴν ὑπὲρ τῶν νόμων καὶ τῶν δικαίων τολμωμένην πρᾶξιν εἰλικρινῆ καὶ καθαρὰν ἀδικίας εἶναι .
φοβούμενοι δὲ τήν τε ῥώμην τοῦ Ἀντωνίου καὶ τὸ τῆς ἀρχῆς ἀξίωμα , τάττουσιν ἐπ αὐτὸν ἐνίους τῶν ἐκ τῆς συνωμοσίας , ὅπως , ὅταν εἰσίῃ Καῖσαρ εἰς τὴν βουλὴν καὶ μέλλῃ δρᾶσθαι τὸ ἔργον , ἔξω διαλεγόμενοί τι καὶ σπουδάζοντες κατέχωσιν αὐτόν .
τούτων δὲ πραττομένων ὡς συνετέθη , καὶ πεσόντος ἐν τῇ βουλῇ τοῦ Καίσαρος , εὐθὺς μὲν ὁ Ἀντώνιος ἐσθῆτα θεράποντος μεταλαβὼν ἔκρυψεν αὑτόν .
ὡς δ ἔγνω τοὺς ἄνδρας ἐπιχειροῦντας μὲν οὐδενί , συνηθροισμένους δὲ εἰς τὸ Καπιτώλιον , ἔπεισε καταβῆναι λαβόντας ὅμηρον παρ αὐτοῦ τὸν υἱόν ·
καὶ Κάσσιον μὲν αὐτὸς ἐδείπνισε , Βροῦτον δὲ Λέπιδος 0 .
συναγαγὼν δὲ βουλὴν αὐτὸς μὲν ὑπὲρ ἀμνηστίας εἶπε καὶ διανομῆς ἐπαρχιῶν τοῖς περὶ Κάσσιον καὶ Βροῦτον , ἡ δὲ σύγκλητος ἐκύρωσε ταῦτα καὶ τῶν ὑπὸ Καίσαρος γεγονότων ἐψηφίσαντο μηδὲν ἀλλάττειν .
ἐξῄει δὲ τῆς βουλῆς λαμπρότατος ἀνθρώπων ὁ Ἀντώνιος , ἀνῃρηκέναι δοκῶν ἐμφύλιον πόλεμον καὶ πράγμασι δυσκολίας ἔχουσι καὶ ταραχὰς οὐ τὰς τυχούσας ἐμφρονέστατα κεχρῆσθαι καὶ πολιτικώτατα .
τούτων μέντοι ταχὺ τῶν λογισμῶν ἐξέσεισεν αὐτὸν ἡ παρὰ τῶν ὄχλων δόξα , πρῶτον ἐλπίσαντα βεβαίως ἔσεσθαι Βρούτου καταλυθέντος .
ἔτυχε μὲν οὖν ἐκκομιζομένου Καίσαρος , ὥσπερ ἔθος ἦν , ἐν ἀγορᾷ διεξιὼν ἐγκώμιον ·
ὁρῶν δὲ τὸν δῆμον ὑπερφυῶς ἀγόμενον καὶ κηλούμενον ἐνέμιξε τοῖς ἐπαίνοις οἶκτον ἅμα καὶ δείνωσιν ἐπὶ τῷ πάθει , καὶ τῷ λόγῳ τελευτῶντι τούς τε χιτωνίσκους τοῦ τεθνηκοτος ᾑμαγμένους καὶ διακεκομμένους τοῖς ξίφεσιν ἀνασείων , καὶ τοὺς εἰργασμένους ταῦτα καλῶν παλαμναίους καὶ ἀνδροφόνους , τοσοῦτον ὀργῆς ἐνέβαλε τοῖς ἀνθρώποις ὥστε τὸ μὲν σῶμα τοῦ Καίσαρος ἐν ἀγορᾷ καθαγίσαι , συνενεγκαμένους τὰ βάθρα καὶ τὰς τραπέζας , ἁρπάζοντας δὲ τοὺς ἀπὸ τῆς πυρᾶς δαλοὺς ἐπὶ τὰς οἰκίας θεῖν τῶν ἀπεκτονότων καὶ προσμάχεσθαι .
διὰ ταῦτα τῶν περὶ Βροῦτον ἐκ τῆς πόλεως ἀπελθόντων οἵ τε φίλοι τοῦ Καίσαρος συνίσταντο πρὸς τὸν Ἀντώνιον , ἥ τε γυνὴ Καλπουρνία πιστεύσασα τῶν χρημάτων τὰ πλεῖστα κατέθετο πρὸς αὐτὸν ἐκ τῆς οἰκίας , εἰς λόγον τὰ σύμπαντα τετρακισχιλίων ταλάντων .
ἔλαβε δὲ καὶ τὰ βιβλία τοῦ Καίσαρος , ἐν οἷς ὑπομνήματα τῶν κεκριμένων καὶ δεδογμένων ἦν ἀναγεγραμμένα ·
καὶ τούτοις παρεγγράφων οὓς ἐβούλετο , πολλοὺς μὲν ἄρχοντας ἀπεδείκνυε , πολλοὺς δὲ βουλευτάς , ἐνίους δὲ καὶ κατῆγε πεφυγαδευμένους καὶ καθειργμένους ἔλυεν , ὡς δὴ ταῦτα τῷ Καίσαρι δόξαντα .
διὸ τούτους ἅπαντας ἐπισκώπτοντες οἱ Ῥωμαῖοι Χαρωνίτας ἐκάλουν ·
ἐλεγχόμενοι γὰρ εἰς τοὺς τοῦ νεκροῦ κατέφευγον ὑπομνηματισμούς .
καὶ τ ἆλλα δὲ ἔπραττεν αὐτοκρατορικῶς ὁ Ἀντώνιος , αὐτὸς μὲν ὑπατεύων , τοὺς δὲ ἀδελφοὺς ἔχων συνάρχοντας , Γάϊον μὲν στρατηγόν , Λεύκιον δὲ δήμαρχον .
ἐνταῦθα δὲ τῶν πραγμάτων ὄντων ὁ νέος ἀφικνεῖται Καῖσαρ εἰς Ῥώμην , ἀδελφιδῆς μὲν ὢν τοῦ τεθνηκότος υἱός , ὡς εἴρηται , κληρονόμος δὲ τῆς οὐσίας ἀπολελειμμένος , ἐν Ἀπολλωνία δὲ διατρίβων ὑφ ὃν χρόνον ἀνῄρητο Καῖσαρ .
οὗτος εὐθὺς Ἀντώνιον , ὡς δὴ πατρῷον φίλον , ἀσπασάμενος τῶν παρακαταθηκῶν ἐμέμνητο 0 .
καὶ γὰρ ὤφειλε Ῥωμαίων ἑκάστῳ δραχμὰς ἑβδομήκοντα πέντε δοῦναι , Καίσαρος ἐν ταῖς διαθήκαις γράψαντος .
ἀντώνιος δὲ τὸ μὲν πρῶτον ὡς μειρακίου καταφρονῶν ἔλεγεν οὐχ ὑγιαίνειν αὐτόν , ἀλλὰ καὶ φρενῶν ἀγαθῶν καὶ φίλων ἔρημον ὄντα φορτίον ἀβάστακτον αἴρεσθαι τὴν Καίσαρος διαδοχήν ·
μὴ πειθομένου δὲ τούτοις , ἀλλ ἀπαιτοῦντος τὰ χρήματα , πολλὰ καὶ λέγων πρὸς ὕβριν αὐτοῦ καὶ πράττων διετέλει .
δημαρχίαν τε γὰρ ἐνέστη μετιόντι , καὶ δίφρον χρυσοῦν τοῦ πατρός , ὥσπερ ἐψήφιστο , τιθέντος ἠπείλησεν εἰς φυλακὴν ἀπάξειν , εἰ μὴ παύσαιτο δημαγωγῶν .
ἐπεὶ μέντοι Κικέρωνι δοὺς ἑαυτὸν ὁ νεανίας καὶ τοῖς ἄλλοις ὅσοι τὸν Ἀντώνιον ἐμίσουν , δι ἐκείνων μὲν ᾠκειοῦτο τὴν βουλήν , αὐτὸς δὲ τὸν δῆμον ἀνελάμβανε καὶ τοὺς στρατιώτας ἀπὸ τῶν κατοικιῶν συνῆγε , δείσας ὁ Ἀντώνιος εἰς λόγους αὐτῷ συνῆλθεν ἐν Καπιτωλίῳ , καὶ διηλλάγησαν .
εἶτα κοιμώμενος ἐκείνης τῆς νυκτὸς ὄψιν εἶδεν ἄτοπον ὁ Ἀντώνιος .
ἐδόκει γὰρ αὑτοῦ τὴν δεξιὰν χεῖρα βεβλῆσθαι κεραυνῷ .
καὶ μεθ ἡμέρας ὀλίγας ἐνέπεσε λόγος ὡς ἐπιβουλεύοι Καῖσαρ αὐτῷ .
καῖσαρ δὲ ἀπελογεῖτο μέν , οὐκ ἔπειθε δέ ·
καὶ πάλιν ἦν ἐνεργὸς ἡ ἔχθρα , καὶ περιθέοντες ἀμφότεροι τὴν Ἰταλίαν τὸ μὲν ἱδρυμένον ἐν ταῖς κατοικίαις ἤδη τοῦ στρατιωτικοῦ μεγάλοις ἀνίστασαν μισθοῖς , τὸ δ ἐν ὅπλοις ἔτι τεταγμένον ὑποφθάνοντες ἀλλήλους προσήγοντο .
τῶν δ ἐν τῇ πόλει Κικέρων μέγιστον δυνάμενος , καὶ παροξύνων ἐπὶ τὸν Ἀντώνιον ἅπαντας ἀνθρώπους , τέλος ἔπεισε τὴν βουλὴν ἐκεῖνον μὲν πολέμιον ψηφίσασθαι , Καίσαρι δὲ ῥαβδουχίαν πέμψαι καὶ στρατηγικὰ κόσμια , Πάνσαν δὲ καὶ Ἵρτιον ἀποστέλλειν ἐξελῶντας Ἀντώνιον ἐκ τῆς Ἰταλίας .
οὗτοι δὲ ἦσαν ὕπατοι τότε ·
καὶ συμβαλόντες Ἀντωνίῳ περὶ πόλιν Μυτίνην , Καίσαρος παρόντος καὶ συμμαχομένου , τοὺς μὲν πολεμίους ἐνίκων , αὐτοὶ δὲ ἀπέθανον .
φεύγοντι δὲ Ἀντωνίῳ πολλὰ συνέπιπτε τῶν ἀπόρων , ὁ δὲ λιμὸς ἀπορώτατον 0 .
ἀλλὰ φύσει παρὰ τὰς κακοπραγίας ἐγίνετο βέλτιστος ἑαυτοῦ καὶ δυστυχῶν ὁμοιότατος ἦν ἀγαθῷ , κοινοῦ μὲν ὄντος τοῦ αἰσθάνεσθαι τῆς ἀρετῆς τοῖς δι ἀπορίαν τινὰ σφαλλομένοις , οὐ μὴν ἁπάντων ἃ ζηλοῦσι μιμεῖσθαι καὶ φεύγειν ἃ δυσχεραίνουσιν ἐρρωμένων ἐν ταῖς μεταβολαῖς , ἀλλὰ καὶ μᾶλλον ἐνίων τοῖς ἔθεσιν ἐνδιδόντων ὑπὸ ἀσθενείας καὶ θραυομένων τὸν λογισμόν .
ὁ δ οὖν Ἀντώνιος τότε θαυμαστὸν ἦν παράδειγμα τοῖς στρατιώταις , ἀπὸ τρυφῆς τοσαύτης καὶ πολυτελείας ὕδωρ τε πίνων διεφθαρμένον εὐκόλως , καὶ καρποὺς ἀγρίους καὶ ῥίζας προσφερόμενος .
ἐβρώθη δὲ καὶ φλοιός , ὡς λέγεται , καὶ ζῴων ἀγεύστων πρότερον ἥψαντο τὰς Ἄλπεις ὑπερβάλλοντες .
ἦν δὲ ὁρμὴ τοῖς ἐπέκεινα στρατεύμασιν ἐντυχεῖν , ὧν Λέπιδος ἦρχε , φίλος εἶναι δοκῶν Ἀντωνίου καὶ πολλὰ τῆς Καίσαρος φιλίας ἀπολελαυκέναι δι αὐτόν .
ἐλθὼν δὲ καὶ παραστρατοπεδεύσας πλησίον , ὡς οὐθὲν ἀπήντα φιλάνθρωπον , ἔγνω παραβαλέσθαι .
καὶ κόμη μὲν ἀτημελὴς καὶ βαθὺς πώγων μετὰ τὴν ἧτταν εὐθὺς ἦν αὐτῷ καθειμένος , λαβὼν δὲ φαιὸν ἱμάτιον ἐγγὺς προσῆγε τῷ χάρακι τοῦ Λεπίδου καὶ λέγειν ἤρξατο .
πολλῶν δὲ καὶ πρὸς τὴν ὄψιν ἐπικλωμένων καὶ τοῖς λόγοις ἀγομένων , δείσας ὁ Λέπιδος τὰς σάλπιγγας ἐκέλευσε συνηχούσας ἀφελέσθαι τὸ κατακούεσθαι τὸν Ἀντώνιον .
οἱ δὲ στρατιῶται μᾶλλον ᾤκτειραν καὶ διελέγοντο κρύφα , Λαίλιον καὶ Κλώδιον ἀποστείλαντες πρὸς αὐτόν , ἐσθῆτας λαβόντας ἑταιρευομένων γυναικῶν , οἳ τὸν Ἀντώνιον ἐκέλευον ἐπιχειρεῖν θαρροῦντα τῷ χάρακι ·
πολλοὺς γὰρ εἶναι δεξομένους καὶ τὸν Λέπιδον , εἰ βούλοιτο , κτενοῦντας .
ἀντώνιος δὲ Λεπίδου μὲν οὐκ εἴασεν ἅψασθαι , μεθ ἡμέραν δὲ τὸν στρατὸν ἔχων ἀπεπειρᾶτο τοῦ ποταμοῦ .
καὶ πρῶτος αὐτὸς ἐμβὰς ἐπορεύετο πρὸς τὴν ἀντιπέρας ὄχθην , ὁρῶν ἤδη πολλοὺς τῶν Λεπίδου στρατιωτῶν τάς τε χεῖρας ὀρέγοντας αὐτῷ καὶ τὸν χάρακα διασπῶντας .
εἰσελθὼν δὲ καὶ κρατήσας ἁπάντων ἡμερώτατα Λεπίδῳ προσηνέχθη .
πατέρα γὰρ προσηγόρευσεν αὐτὸν ἀσπασάμενος ·
καὶ τῷ μὲν ἔργῳ πάντων αὐτὸς ἦν κύριος , ἐκείνῳ δ ὄνομα καὶ τιμὴν αὐτοκράτορος διετέλει φυλάττων .
τοῦτο καὶ Πλάγκον αὐτῷ Μουνάτιον ἐποίησε προσθέσθαι , καθήμενον οὐ πρόσω μετὰ συχνῆς δυνάμεως .
οὕτω δὲ μέγας ἀρθεὶς αὖθις ὑπερέβαλε τὰς Ἄλπεις , εἰς τὴν Ἰταλίαν ἄγων ἑπτακαίδεκα τέλη πεζῶν σὺν αὑτῷ καὶ μυρίους ἱππεῖς ·
χωρὶς δὲ φρουρὰν Γαλατίας ἓξ τάγματα λελοίπει μετὰ Οὐαρίου τινὸς τῶν συνήθων καὶ συμποτῶν , ὃν Κοτύλωνα προσηγόρευον .
καῖσαρ δὲ Κικέρωνι μὲν οὐκέτι προσεῖχε , τῆς ἐλευθερίας ὁρῶν περιεχόμενον , Ἀντώνιον δὲ πρ οὐκαλεῖτο διὰ τῶν φίλων εἰς διαλύσεις .
καὶ συνελθόντες οἱ τρεῖς εἰς νησῖδα ποταμῷ περιρρεομένην ἐπὶ τρεῖς ἡμέρας συνήδρευσαν .
καὶ τ ἆλλα μὲν ἐπιεικῶς ὡμολογεῖτο , καὶ διενείμαντο τὴν σύμπασαν ἀρχὴν ὥσπερ οὐσίαν πατρῴαν ἀλλήλοις , ἡ δὲ περὶ τῶν ἀπολουμένων ἀνδρῶν ἀμφισβήτησις αὐτοῖς πλεῖστα πράγματα παρέσχε , τοὺς μὲν ἐχθροὺς ἀνελεῖν ἑκάστου , σῶσαι δὲ τοὺς προσήκοντας ἀξιοῦντος 0 .
τέλος δὲ τῇ πρὸς τοὺς μισουμένους ὀργῇ καὶ συγγενῶν τιμὴν καὶ φίλων εὔνοιαν προέμενοι , Κικέρωνος μὲν Ἀντωνίῳ Καῖσαρ ἐξέστη , τούτῳ δὲ Ἀντώνιος Λευκίου Καίσαρος , ὃς ἦν θεῖος αὐτῷ πρὸς μητρός 0 ·
ἐδόθη δὲ καὶ Λεπίδῳ Παῦλον ἀνελεῖν τὸν ἀδελφόν ·
οἱ δέ φασιν ἐκστῆναι τοῦ Παύλου τὸν Λέπιδον ἐκείνοις ἀποθανεῖν αὐτὸν αἰτησαμένοις .
οὐδὲν ὠμότερον οὐ δὲ ἀγριώτερον τῆς διαμείψεως ταύτης δοκῶ γενέσθαι .
φόνων γὰρ ἀντικαταλλασσόμενοι φόνους ὁμοίως μὲν οἷς ἐλάμβανον ἀνῄρουν οὓς ἐδίδοσαν , ἀδικώτεροι δὲ περὶ τοὺς φίλους ἦσαν , οὓς ἀπεκτίννυσαν μη δὲ μισοῦντες .
ἐπὶ δ οὖν ταῖς διαλλαγαῖς ταύταις οἱ στρατιῶται περιστάντες ἠξίουν καὶ γάμῳ τινὶ τὴν φιλίαν συνάψαι Καίσαρα , λαβόντα τὴν Φουλβίας τῆς Ἀντωνίου γυναικὸς θυγατέρα Κλωδίαν .
ὁμολογηθέντος δὲ καὶ τούτου τριακόσιοι μὲν ἐκ προγραφῆς ἐθανατώθησαν ὑπ αὐτῶν ·
κικέρωνος δὲ σφαγέντος ἐκέλευσεν Ἀντώνιος τήν τε κεφαλὴν ἀποκοπῆναι καὶ τὴν χεῖρα τὴν δεξιάν , ᾗ τοὺς κατ αὐτοῦ λόγους ἔγραψε .
καὶ κομισθέντων ἐθεᾶτο γεγηθὼς καὶ ἀνακαγχάζων ὑπὸ χαρᾶς πολλάκις ·
εἶτα ἐμπλησθεὶς ἐκέλευσεν ὑπὲρ τοῦ βήματος ἐν ἀγορᾷ τεθῆναι , καθάπερ εἰς τὸν νεκρὸν ὑβρίζων , οὐχ αὑτὸν ἐνυβρίζοντα τῇ τύχῃ καὶ καταισχύνοντα τὴν ἐξουσίαν ἐπιδεικνύμενος 0 .
ὁ δὲ θεῖος αὐτοῦ Καῖσαρ ζητούμενος καὶ διωκόμενος κατέφυγε πρὸς τὴν ἀδελφήν .
ἡ δέ , τῶν σφαγέων ἐπιστάντων καὶ βιαζομένων εἰς τὸ δωμάτιον αὐτῆς , ἐν ταῖς θύραις στᾶσα καὶ διασχοῦσα τὰς χεῖρας ἐβόα πολλάκις ·
οὐκ ἀποκτενεῖτε Καίσαρα Λεύκιον , ἐὰν μὴ πρότερον ἐμὲ ἀποκτείνητε τὴν τὸν αὐτοκράτορα τεκοῦσαν .
ἐκείνη μὲν οὖν τοιαύτη γενομένη διέκλεψε καὶ διέσωσε τὸν ἀδελφόν .
ἦν δὲ καὶ τὰ πολλὰ Ῥωμαίοις ἐπαχθὴς ἡ τῶν τριῶν ἀρχή ·
καὶ τὸ πλεῖστον ὁ Ἀντώνιος τῆς αἰτίας εἶχε , πρεσβύτερος μὲν ὢν Καίσαρος , Λεπίδου δὲ δυνατώτερος , εἰς δὲ τὸν βίον ἐκεῖνον αὖθις τὸν ἡδυπαθῆ καὶ ἀκόλαστον , ὡς πρῶτον ἀνεχαίτισε τῶν πραγμάτων , ἐκκεχυμένος .
προσῆν δὲ τῇ κοινῇ κακοδοξίᾳ τὸ διὰ τὴν οἰκίαν οὐ μικρὸν μῖσος , ἣν ᾤκει , Πομπηΐου τοῦ Μεγάλου γενομένην , ἀνδρὸς οὐχ ἧττον ἐπὶ σωφροσύνῃ καὶ τῷ τεταγμένως καὶ δημοτικῶς διαιτᾶσθαι θαυμασθέντος ἢ διὰ τοὺς τρεῖς θριάμβους 0 .
ἤχθοντο γὰρ ὁρῶντες αὐτὴν τὰ πολλὰ κεκλεισμένην μὲν ἡγεμόσι καὶ στρατηγοῖς καὶ πρέσβεσιν , ὠθουμένοις πρὸς ὕβριν ἀπὸ τῶν θυρῶν , μεστὴν δὲ μίμων καὶ θαυματοποιῶν καὶ κολάκων κραιπαλώντων , εἰς οὓς τὰ πλεῖστα κατανηλίσκετο τῶν χρημάτων τῷ βιαιοτάτῳ καὶ χαλεπωτάτῳ τρόπῳ ποριζομένων .
οὐ γὰρ μόνον ἐπώλουν οὐσίας τῶν φονευομένων , ἐπισυκοφαντοῦντες οἰκείους καὶ γυναῖκας αὐτῶν , οὐ δὲ τελῶν πᾶν ἐκίνησαν γένος , ἀλλὰ καὶ παρὰ ταῖς Ἑστιάσι πυθόμενοι παρθένοις παρακαταθήκας τινὰς κεῖσθαι καὶ ξένων καὶ πολιτῶν ἔλαβον ἐπελθόντες .
ὡς δὲ οὐδὲν ἦν ἱκανὸν Ἀντωνίῳ , Καῖσαρ ἠξίωσε νείμασθαι τὰ χρήματα πρὸς αὐτόν .
ἐνείμαντο δὲ καὶ τὸν στρατόν , ἐπὶ Βροῦτον καὶ Κάσσιον εἰς Μακεδονίαν στρατεύοντες ἀμφότεροι , Λεπίδῳ δὲ τὴν Ῥώμην ἐπέτρεψαν .
ὡς μέντοι διαβάντες ἥψαντο πολέμου καὶ παρεστρατοπέδευσαν τοῖς πολεμίοις , Ἀντωνίου μὲν ἀντιτεταγμένου Κασσίῳ , Βρούτῳ δὲ Καίσαρος , οὐθὲν ἔργον ἐφάνη μέγα τοῦ Καίσαρος , ἀλλ Ἀντώνιος ἦν ὁ νικῶν πάντα καὶ κατορθῶν .
τῇ μέν γε προτέρᾳ μάχῃ Καῖσαρ ὑπὸ Βρούτου κατὰ κράτος ἡττηθεὶς ἀπέβαλε τὸ στρατόπεδον , καὶ μικρὸν ἔφθη τοὺς διώκοντας ὑπεκφυγών ·
ὡς δὲ αὐτὸς ἐν τοῖς ὑπομνήμασι γέγραφε , τῶν φίλων τινὸς ὄναρ ἰδόντος ἀνεχώρησε πρὸ τῆς μάχης .
ἀντώνιος δὲ Κάσσιον ἐνίκησε ·
καίτοι γεγράφασιν ἔνιοι μὴ παραγενέσθαι τῇ μάχῃ τὸν Ἀντώνιον , ἀλλὰ προσγενέσθαι μετὰ τὴν μάχην ἤδη διώκουσι .
κάσσιον δὲ Πίνδαρος τῶν πιστῶν τις ἀπελευθέρων αὐτοῦ δεομένου καὶ κελεύοντος ἔσφαξεν ·
οὐ γὰρ ἔγνω νενικηκότα Βροῦτον .
ὀλίγων δὲ ἡμερῶν διαγενομένων πάλιν ἐμαχέσαντο ·
καὶ Βροῦτος μὲν ἡττηθεὶς ἑαυτὸν ἀνεῖλεν , Ἀντώνιος δὲ τῆς νίκης ἠνέγκατο τῇ δόξῃ τὸ πλεῖστον , ἅτε δὴ καὶ νοσοῦντος τοῦ Καίσαρος .
ἐπιστὰς δὲ τῷ Βρούτου νεκρῷ μικρὰ μὲν ὠνείδισεν ὑπὲρ τῆς Γαΐου τοῦ ἀδελφοῦ τελευτῆς ʽἀνῃρήκει γὰρ ἐκεῖ νον ὁ Βροῦτος ἐν Μακεδονίᾳ Κικέρωνι τιμωρῶν , φήσας δὲ μᾶλλον Ὁρτήσιον ἢ Βροῦτον αἰτιᾶσθαι τῆς τοῦ ἀδελφοῦ σφαγῆς Ὁρτήσιον μὲν ἐκέλευσεν ἐπισφάξαι τῷ μνήματι , Βρούτῳ δὲ τὴν αὑτοῦ φοινικίδα πολλῶν χρημάτων ἀξίαν οὖσαν ἐπέρριψε , καὶ τῶν ἀπελευθέρων τινὶ τῶν ἑαυτοῦ προσέταξε τῆς ταφῆς ἐπιμεληθῆναι .
τοῦτον ὕστερον γνοὺς οὐ συγκατακαύσαντα τὴν φοινικίδα τῷ νεκρῷ καὶ πολλὰ τῆς εἰς τὴν ταφὴν δαπάνης ὑφῃρημένον ἀπέκτεινεν .
ἐκ τούτου Καῖσαρ μὲν εἰς Ῥώμην ἐκομίζετο , δοκῶν οὐ περιέσεσθαι πολὺν χρόνον ἐκ τῆς ἀρρωστίας , Ἀντώνιος δὲ τὰς πρὸς ἕω πάσας ἐπαρχίας ἀργυρολογήσων διέβαινεν εἰς τὴν Ἑλλάδα , πολλὴν στρατιὰν ἄγων ·
ὑπεσχημένοι γὰρ ἑκάστῳ στρατιώτῃ δραχμὰς πεντακισχιλίας ἐδέοντο συντονωτέρου χρηματισμοῦ καὶ δασμολογίας .
τοῖς μὲν οὖν Ἕλλησιν οὐκ ἄτοπος οὐ δὲ φορτικὸς συνηνέχθη τό γε πρῶτον , ἀλλὰ καὶ τὸ παῖζον αὑτοῦ πρὸς ἀκροάσεις φιλολόγων καὶ θεας ἀγώνων καὶ μυήσεις ἔτρεπε , καὶ περὶ τὰς κρίσεις ἦν ἐπιεικής , καὶ φιλέλλην ἀκούων ἔχαιρεν , ἔτι δὲ μᾶλλον φιλαθήναιος προσαγορευόμενος , καὶ τῇ πόλει πλείστας δωρεὰς ἔδωκε .
βουλομένων δέ τι καὶ Μεγαρέων καλὸν ἀντεπιδείξασθαι ταῖς Ἀθήναις καὶ τὸ βουλευτήριον ἰδεῖν αὐτὸν ἀξιωσάντων ἀναβὰς καὶ θεασάμενος , ὡς ἐπυνθάνοντο τί δοκοίη , μικρὸν μέν , ἔφη , σαπρὸν δέ 0 .
καὶ τὸν τοῦ Πυθίου νεὼν κατεμέτρησεν ὡς συντελέσων ·
τοῦτο γὰρ ὑπέσχετο πρὸς τὴν σύγκλητον .
ἐπεὶ δὲ Λεύκιον Κηνσωρῖνον ἐπὶ τῆς Ἑλλάδος καταλιπὼν εἰς Ἀσίαν διέβη καὶ τῶν ἐκεῖ πλούτων ἥψατο , καὶ βασιλεῖς ἐπὶ θύρας ἐφοίτων καὶ βασιλέων γυναῖκες ἁμιλλώμεναι δωρεαῖς πρὸς ἀλλήλας καὶ κάλλεσιν ἐφθείροντο πρὸς αὐτόν , ἐν Ῥώμῃ δὲ Καίσαρος στάσεσι καὶ πολέμοις ἀποτρυχομένου πολλὴν αὐτὸς ἄγων σχολὴν καὶ εἰρήνην ἀνεκυκλεῖτο τοῖς πάθεσιν εἰς τὸν συνήθη βίον , Ἀναξήνορες δὲ κιθαρῳδοὶ καὶ Ξοῦθοι χοραῦλαι καὶ Μητρόδωρός τις ὀρχηστὴς καὶ τοιοῦτος ἄλλος Ἀσιανῶν ἀκροαμάτων θίασος , ὑπερβαλλομένων λαμυρίᾳ καὶ βωμολοχίᾳ τὰς ἀπὸ τῆς Ἰταλίας κῆρας , εἰσερρύη καὶ διῴκει τὴν αὐλήν , οὐδὲν ἦν ἀνεκτόν , εἰς ταῦτα φορουμένων ἁπάντων .
ἡ γὰρ Ἀσία πᾶσα , καθάπερ ἡ Σοφόκλειος ἐκείνη πόλις , ὁμοῦ μὲν θυμιαμάτων ἔγεμεν , ὁμοῦ δὲ παιάνων τε καὶ στεναγμάτων 0 .
εἰς γοῦν Ἔφεσον εἰσιόντος αὐτοῦ γυναῖκες μὲν εἰς Βάκχας , ἄνδρες δὲ καὶ παῖδες εἰς Σατύρους καὶ Πᾶνας ἡγοῦντο διεσκευασμένοι , κιττοῦ δὲ καὶ θύρσων καὶ ψαλτηρίων καὶ συρίγγων καὶ αὐλῶν ἡ πόλις ἦν πλέα , Διόνυσον αὐτὸν ἀνακαλουμένων χαριδότην καὶ μειλίχιον 0 .
ἦν γὰρ ἀμέλει τοιοῦτος ἐνίοις , τοῖς δὲ πολλοῖς ὠμηστὴς καὶ ἀγριώνιος 0 .
ἀφῃρεῖτο γὰρ εὐγενεῖς ἀνθρώπους τὰ ὄντα μαστιγίαις καὶ κόλαξι χαριζόμενος .
πολλῶν δὲ καὶ ζώντων ὡς τεθνηκότων αἰτησάμενοί τινες οὐσίας ἔλαβον .
ἀνδρὸς δὲ Μάγνητος οἶκον ἐδωρήσατο μαγείρῳ περὶ ἕν , ὡς λέγεται , δεῖπνον εὐδοκιμήσαντι .
τέλος δέ , ταῖς πόλεσι δεύτερον ἐπιβάλλοντος φόρον , ἐτόλμησεν Ὑβρέας ὑπὲρ τῆς Ἀσίας λέγων εἰπεῖν ἀγοραίως μὲν ἐκεῖνα καὶ πρὸς τὸν Ἀντωνίου ζῆλον οὐκ ἀηδῶς , εἰ δύνασαι δὶς λαβεῖν ἑνὸς ἐνιαυτοῦ φόρον , δύνασαι καὶ δὶς ἡμῖν ποιήσασθαι θέρος καὶ δὶς ὀπώραν , πρακτικῶς δὲ καὶ παραβόλως συναγαγὼν ὅτι μυριάδας εἴκοσι ταλάντων ἡ Ἀσία δέδωκε , ταῦτα , εἶπεν , εἰ μὲν οὐκ εἴληφας , ἀπαίτει παρὰ τῶν λαβόντων ·
εἰ δὲ λαβὼν οὐκ ἔχεις , ἀπολώλαμεν .
ἐτρέψατο τούτῳ δεινῶς τὸν Ἀντώνιον ·
ἠγνόει γὰρ τὰ πολλὰ τῶν γιγνομένων , οὐχ οὕτω ῥᾴθυμος ὤν , ὡς δι ἁπλότητα πιστεύων τοῖς περὶ αὑτόν .
ἐνῆν γὰρ ἁπλότης τῷ ἤθει καὶ βραδεῖα μὲν αἴσθησις , αἰσθανομένῳ δὲ τῶν ἁμαρτανομένων ἰσχυρὰ μετάνοια καὶ πρὸς αὐτοὺς ἐξομολόγησις τοὺς ἀγνωμονηθέντας , μέγεθος δὲ καὶ περὶ τὰς ἀμοιβὰς καὶ περὶ τὰς τιμωρίας 0 1 .
μᾶλλόν γε μὴν ἐδόκει χαριζόμενος ἢ κολάζων ὑπερβάλλειν τὸ μέτριον .
ἡ δὲ περὶ τὰς παιδιὰς καὶ τὰς ἐπισκώψεις ὕβρις ἐν αὑτῇ τὸ φάρμακον εἶχεν .
ἀντισκῶψαι γὰρ ἐξῆν καὶ ἀνθυβρίσαι , καὶ γελώμενος οὐχ ἧττον ἢ γελῶν ἔχαιρε 0 .
καὶ τοῦτο διελυμήνατο τὰ πολλὰ τῶν πραγμάτων .
τοὺς γὰρ ἐν τῷ παίζειν παρρησιαζομένους οὐκ ἂν οἰηθεὶς σπουδάζοντας κολακεύειν αὐτὸν ἡλίσκετο ῥᾳδίως ὑπὸ τῶν ἐπαίνων , ἀγνοῶν ὅτι τὴν παρρησίαν τινὲς ὡς ὑποστῦφον ἥδυσμα τῇ κολακείᾳ παραμιγνύντες ἀφῄρουν τὸ πλήσμιον , τῇ παρὰ τὴν κύλικα θρασύτητι καὶ λαλιᾷ διαμηχανώμενοι τὴν ἐπὶ τῶν πραγμάτων ὕφεσιν καὶ συγκατάθεσιν μὴ πρὸς χάριν ὁμιλούντων , ἀλλὰ τῷ φρονεῖν ἡττωμένων φαίνεσθαι .
τοιούτῳ δ οὖν ὄντι τὴν φύσιν Ἀντωνίῳ τελευταῖον κακὸν ὁ Κλεοπάτρας ἔρως ἐπιγενόμενος , καὶ πολλὰ τῶν ἔτι κρυπτομένων ἐν αὐτῷ καὶ ἀτρεμούντων παθῶν ἐγείρας καὶ ἀναβακχεύσας , εἴ τι χρηστὸν ἢ σωτήριον ὅμως ἀντεῖχεν , ἠφάνισε καὶ προσδιέφθειρεν .
ἁλίσκεται δὲ τοῦτον τὸν τρόπον .
ἁπτόμενος τοῦ Παρθικοῦ πολέμου ἔπεμψε πρὸς αὐτήν , κελεύων εἰς Κιλικίαν ἀπαντῆσαι λόγον ὑφέξουσαν ὧν ἐνεκαλεῖτο τοῖς περὶ Κάσσιον δοῦναι πολλὰ καὶ συμβαλέσθαι πρὸς τὸν πόλεμον .
ὁ δὲ πεμφθεὶς Δέλλιος , ὡς εἶδε τὴν ὄψιν καὶ κατέμαθε τὴν ἐν τοῖς λόγοις δεινότητα καὶ πανουργίαν , εὐθὺς αἰσθόμενος ὅτι κακὸν μὲν οὐ δὲ μελλήσει τι ποιεῖν γυναῖκα τοιαύτην Ἀντώνιος , ἔσται δὲ μεγίστη παρ αὐτῷ , τρέπεται πρὸς τὸ θεραπεύειν καὶ προτρέπεσθαι τὴν Αἰγυπτίαν , τοῦτο δὴ τὸ Ὁμηρικόν , ἐλθεῖν εἰς Κιλικίαν εὖ ἐντύνασαν ἓ αὐτὴν καὶ μὴ φοβεῖσθαι τὸν Ἀντώνιον , ἥδιστον ἡγεμόνων ὄντα καὶ φιλανθρωπότατον .
ἡ δὲ καὶ Δελλίῳ πεισθεῖσα , καὶ τοῖς πρὸς Καίσαρα καὶ Γναῖον τὸν Πομπηΐου παῖδα πρότερον αὐτῇ γενομένοις ἀφ ὥρας συμβολαίοις τεκμαιρομένη , ῥᾷον ἤλπιζεν ὑπάξεσθαι τὸν Ἀντώνιον .
ἐκεῖνοι μὲν γὰρ αὐτὴν ἔτι κόρην καὶ πραγμάτων ἄπειρον ἔγνωσαν , πρὸς δὲ τοῦτον ἔμελλε φοιτήσειν ἐν ᾧ μάλιστα καιροῦ γυναῖκες ὥραν τε λαμπροτάτην ἔχουσι καὶ τὸ φρονεῖν ἀκμάζουσι .
διὸ πολλὰ μὲν συνεσκευάσατο δῶρα καὶ χρήματα καὶ κόσμον οἷον εἰκὸς ἦν ἀπὸ πραγμάτων μεγάλων καὶ βασιλείας εὐδαίμονος κομίζειν , τὰς δὲ πλείστας ἐν ἑαυτῇ καὶ τοῖς περὶ αὑτὴν μαγγανεύμασι καὶ φίλτροις ἐλπίδας θεμένη παρεγένετο .
πολλὰ δὲ καὶ παρ αὐτοῦ καὶ παρὰ τῶν φίλων δεχομένη γράμματα καλούντων , οὕτω κατεφρόνησε καὶ κατεγέλασε τοῦ ἀνδρὸς ὥστε πλεῖν ἀνὰ τὸν Κύδνον ποταμὸν ἐν πορθμείῳ χρυσοπρύμνῳ , τῶν μὲν ἱστίων ἁλουργῶν ἐκπεπετασμένων , τῆς δὲ εἰρεσίας ἀργυραῖς κώπαις ἀναφερομένης πρὸς αὐλὸν ἅμα σύριγξι καὶ κιθάραις συνηρμοσμένον .
αὐτὴ δὲ κατέκειτο μὲν ὑπὸ σκιάδι χρυσοπάστῳ κεκοσμημένη γραφικῶς ὥσπερ Ἀφροδίτη , παῖδες δὲ τοῖς γραφικοῖς Ἔρωσιν εἰκασμένοι παρ ἑκάτερον ἑστῶτες ἐρρίπιζον 0 .
ὁμοίως δὲ καὶ θεραπαινίδες αἱ καλλιστεύουσαι Νηρηΐδων ἔχουσαι καὶ Χαρίτων στολάς , αἱ μὲν πρὸς οἴαξιν , αἱ δὲ πρὸς κάλοις ἦσαν 0 1 .
ὀδμαὶ δὲ θαυμασταὶ τὰς ὄχθας ἀπὸ θυμιαμάτων πολλῶν κατεῖχον .
τῶν δὲ ἀνθρώπων οἱ μὲν εὐθὺς ἀπὸ τοῦ ποταμοῦ παρωμάρτουν ἑκατέρωθεν , οἱ δὲ ἀπὸ τῆς πόλεως κατέβαινον ἐπὶ τὴν θέαν .
ἐκχεομένου δὲ τοῦ κατὰ τὴν ἀγορὰν ὄχλου τέλος αὐτὸς ὁ Ἀντώνιος ἐπὶ βήματος καθεζόμενος ἀπελείφθη μόνος .
καί τις λόγος ἐχώρει διὰ πάντων ὡς ἡ Ἀφροδίτη κωμάζοι παρὰ τὸν Διόνυσον ἐπ ἀγαθῷ τῆς Ἀσίας .
ἔπεμψε μὲν οὖν καλῶν αὐτὴν ἐπὶ τὸ δεῖπνον ·
ἡ δὲ μᾶλλον ἐκεῖνον ἠξίου πρὸς ἑαυτὴν ἥκειν .
εὐθὺς οὖν τινὰ βουλόμενος εὐκολίαν ἐπιδείκνυσθαι καὶ φιλοφροσύνην ὑπήκουσε καὶ ἦλθεν .
ἐντυχὼν δὲ παρασκευῇ λόγου κρείττονι μάλιστα τῶν φώτων τὸ πλῆθος ἐξεπλάγη .
τοσαῦτα γὰρ λέγεται καθίεσθαι καὶ ἀναφαίνεσθαι πανταχόθεν ἅμα , καὶ τοιαύταις πρὸς ἄλληλα κλίσεσι καὶ θέσεσι διακεκοσμημένα καὶ συντεταγμένα πλαισίων καὶ περιφερῶν τρόπῳ , ὥστε τῶν ἐν ὀλίγοις ἀξιοθεάτων καὶ καλῶν ἐκείνην γενέσθαι τὴν ὄψιν .
τῇ δ ὑστεραίᾳ πάλιν ἀνθεστιῶν αὐτὴν ἐφιλοτιμήθη μὲν ὑπερβαλέσθαι τὴν λαμπρότητα καὶ τὴν ἐμμέλειαν , ἀμφοῖν δὲ λειπόμενος , καὶ κρατούμενος ἐν αὐτοῖς ἐκείνοις , πρῶτος ἔσκωπτεν εἰς αὐχμὸν καὶ ἀγροικίαν τὰ παρ αὑτῷ .
πολὺν δὲ ἡ Κλεοπάτρα καὶ τοῖς σκώμμασι τοῦ Ἀντωνίου τὸν στρατιώτην ἐνορῶσα καὶ βάναυσον , ἐχρῆτο καὶ τούτῳ πρὸς αὐτὸν ἀνειμένως ἤδη καὶ κατατεθαρρηκότως .
καὶ γὰρ ἦν , ὡς λέγουσιν , αὐτὸ μὲν καθ αὑτὸ τὸ κάλλος αὐτῆς οὐ πάνυ δυσπαράβλητον , οὐ δὲ οἷον ἐκπλῆξαι τοὺς ἰδόντας , ἁφὴν δ εἶχεν ἡ συνδιαίτησις ἄφυκτον , ἥ τε μορφὴ μετὰ τῆς ἐν τῷ διαλέγεσθαι πιθανότητος καὶ τοῦ περιθέοντος ἅμα πως περὶ τὴν ὁμιλίαν ἤθους ἀνέφερέ τι κέντρον .
ἡδονὴ δὲ καὶ φθεγγομένης ἐπῆν τῷ ἤχῳ ·
καὶ τὴν γλῶτταν , ὥσπερ ὄργανόν τι πολύχορδον , εὐπετῶς τρέπουσα καθ ἣν βούλοιτο διάλεκτον ὀλίγοις παντάπασι δι ἑρμηνέως ἐνετύγχανε βαρβάροις , τοῖς δὲ πλείστοις αὐτὴ δι αὑτῆς ἀπεδίδου τὰς ἀποκρίσεις , οἷον Αἰθίοψι , Τρωγλοδύταις , Ἑβραίοις , Ἄραψι , Σύροις , Μήδοις , Παρθυαίοις 0 .
πολλῶν δὲ λέγεται καὶ ἄλλων ἐκμαθεῖν γλώττας , τῶν πρὸ αὐτῆς βασιλέων οὐ δὲ τὴν Αἰγυπτίαν ἀνασχομένων παραλαβεῖν διάλεκτον , ἐνίων δὲ καὶ τὸ μακεδονίζειν ἐκλιπόντων .
οὕτω δ οὖν τὸν Ἀντώνιον ἥρπασεν ὥστε , πολεμούσης μὲν ἐν Ῥώμῃ Καίσαρι Φουλβίας τῆς γυναικὸς ὑπὲρ τῶν ἐκείνου πραγμάτων , αἰωρουμένης δὲ Παρθικῆς στρατιᾶς περὶ τὴν Μεσοποταμίαν , ἧς Λαβιηνὸν οἱ βασιλέως στρατηγοὶ Παρθικὸν ἀναγορεύσαντες αὐτοκράτορα Συρίας ἐπιβατεύσειν ἔμελλον , οἴχεσθαι φερόμενον ὑπ αὐτῆς εἰς Ἀλεξάνδρειαν , ἐκεῖ δὲ μειρακίου σχολὴν ἄγοντος διατριβαῖς καὶ παιδιαῖς χρώμενον ἀναλίσκειν καὶ καθηδυπαθεῖν τὸ πολυτελέστατον , ὡς Ἀντιφῶν εἶπεν , ἀνάλωμα , τὸν χρόνον .
ἦν γάρ τις αὐτοῖς σύνοδος ἀμιμητοβίων λεγομένη ·
καὶ καθ ἡμέραν εἱστίων ἀλλήλους , ἄπιστόν τινα ποιούμενοι τῶν ἀναλισκομένων ἀμετρίαν .
διηγεῖτο γοῦν ἡμῶν τῷ πάππῳ Λαμπρίᾳ Φιλώτας ὁ Ἀμφισσεὺς ἰατρὸς εἶναι μὲν ἐν Ἀλεξανδρείᾳ τότε , μανθάνων τὴν τέχνην , γενόμενος δέ τινι τῶν βασιλικῶν ὀψοποιῶν συνήθης ἀναπεισθῆναι νέος ὢν ὑπ αὐτοῦ τὴν πολυτέλειαν καὶ τὴν παρασκευὴν τοῦ δείπνου θεάσασθαι .
παρεισαχθεὶς οὖν εἰς τ οὐπτανεῖον , ὡς τά τε ἄλλα πάμπολλα ἑώρα καὶ σῦς ἀγρίους ὀπτωμένους ὀκτώ , θαυμάσαι τὸ πλῆθος τῶν δειπνούντων 0 .
τὸν δὲ ὀψοποιὸν γελάσαι καὶ εἰπεῖν ὅτι πολλοὶ μὲν οὐκ εἰσὶν οἱ δειπνοῦντες , ἀλλὰ περὶ δώδεκα 0 ·
δεῖ δ ἀκμὴν ἔχειν τῶν παρατιθεμένων ἕκαστον , ἣν ἀκαρὲς ὥρας μαραίνει .
καὶ γὰρ αὐτίκα γένοιτ ἂν Ἀντώνιον δείπνου δεηθῆναι καὶ μετὰ μικρόν , ἂν δὲ οὕτω τύχῃ , παραγαγεῖν αἰτήσαντα ποτήριον ἢ λόγου τινὸς ἐμπεσόντος .
ὅθεν οὐχ ἕν , ἀλλὰ πολλά , φάναι , δεῖπνα συντέτακται ·
δυσστόχαστος γὰρ ὁ καιρός 0 .
ταῦτα οὖν ὁ Φιλώτας ἔλεγε , καὶ χρόνου προϊόντος ἐν τοῖς θεραπεύουσι γενέσθαι τὸν πρεσβύτατον τῶν Ἀντωνίου παίδων , ὃν ἐκ Φουλβίας εἶχε , καὶ συνδειπνεῖν παρ αὐτῷ μετὰ τῶν ἄλλων ἑταίρων ἐπιεικῶς , ὁπότε μὴ δειπνοίη μετὰ τοῦ πατρός .
ἰατρὸν οὖν ποτε θρασυνόμενον καὶ πράγματα πολλὰ παρέχοντα δειπνοῦσιν αὐτοῖς ἐπιστομίσαι τοιούτῳ σοφίσματι ·
τῷ πως πυρεττοντι δοτέον ψυχρόν ·
πᾶς δὲ ὁ πυρέττων πως πυρέττει ·
παντὶ ἄρα πυρέττοντι δοτέον ψυχρόν .